Oră de codare | Petrecere dansantă: Proprietăți
Mă numesc Maria.
Sunt studentă în anul întâi la Universitatea din Washington
și urmează să lucrez ca inginer la Amazon.
Îmi place informatica
deoarece înglobează rezolvarea de probleme și gândirea critică
și după ce investești ore de muncă în ceva
poți obține ceva cu adevărat special și profitabil din acel lucru.
Până acum, ai avut șansa să te joci cu diferite tipuri de dansatori
și i-ai programat să execute diferite tipuri de mișcări de dans.
Dar cum funcționează cu adevărat aceste mișcări?
Fiecare mișcare de dans este alcătuită dintr-o serie de imagini denumite cadre.
Fiecare cadru este ușor diferit de cel anterior.
Când rulează programul tău, computerul prezintă cadru după cadru.
Ele sunt prezentate atât de rapid, încât ai impresia că dansatorul se mișcă.
Acesta este secretul din spatele oricărei animații.
Nu numai că poți modifica mișcările dansatorului tău
dar poți să modifici și proprietățile dansatorului.
Proprietățile descriu lucruri cum ar fi poziția dansatorului pe ecran
dimensiunea dansatorului
și culoarea dansatorului.
Pentru a modifica proprietățile unui dansator, vei folosi un bloc de „configurații”.
Să folosim blocul de „configurații” pentru a-i face mai mici pe dansatorii noștri.
Mai întâi, trage blocul de configurații în programul tău.
Apoi, selectează dansatorul pe care dorești să-l modifici
și scrie dimensiunea care va apărea pe ecran.
Dimensiunea maximă este 100.
Dacă alegi o cifră mai mică, aceasta va micșora dansatorul.
Cu cât este mai mic dansatorul, cu atât pare mai departe.
Acesta este un mod special de a crea dansatori de fundal.
Folosind blocul de configurații, poți modifica și dimensiunile
rotația
poziția
și culoarea dansatorului.
Jonglând cu aceste proprietăți
poți face diferite modificări și le poți conecta cu diferite părți ale cântecului.
Ține minte, poți seta doar proprietățile unui dansator care există deja.
Asigură-te că blocul tău de configurații apare după blocul „Creează un nou dansator”.
Experimentează liber, fii creativ
și distrează-te.